കരുൺ നായർ

കർണാടകത്തിനും ഇന്ത്യയ്ക്കും  വേണ്ടി കളിക്കുന്ന ഒരു ക്രിക്കറ്റുകളിക്കാരനാണ് കരുൺ കലാധരൻ നായർ അഥവാ കരുൺ നായർ (Karun Kaladharan Nair).  (ജനനം ഡിസംബർ 6 1991.) വലതുകയ്യൻ ബാറ്റ്‌സ്മാനും ഓഫ് ബ്രേക് ബൗളറുമാണ് കരുൺ. 2013 ഇന്ത്യൻ പ്രീമിയർ ലീഗിൽ ബാംഗളൂർ റോയൽ ചലഞ്ചേഴിന്റെ ടീമിൽ അംഗമായിരുന്ന കരുൺ 2014 -ൽ രാജസ്ഥാൻ റോയൽസിലും 2016 -ൽ ഡൽഹി ഡെയർ ഡെവിൽസിലും അംഗമായി. 

2016 -ൽ അന്താരാഷ്ട്ര ടെസ്റ്റ് ക്രിക്കറ്റിൽ ഇംഗ്ലണ്ടിനെതിരേ അരങ്ങേറ്റം കുറിച്ചു. രണ്ടാം ടെസ്റ്റിൽ പുറത്താകാതെ 303 റൺസ് നേടിയ കരുൺ, അന്താരാഷ്ട്ര ക്രിക്കറ്റിലെ ആദ്യ സെഞ്ച്വറി തന്നെ  ട്രിപ്പിൾ സെഞ്ച്വറിയാക്കി മാറ്റുന്ന മൂന്നാമത്തെ കളിക്കാരനായി.

വർഗ്ഗം:1991-ൽ ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:കേരളീയർ
വർഗ്ഗം:മലയാളികൾ